Sagunt homenatjarà esta vesprada al Padre Jaime
08 de novembre 2022

El municipi de Sagunt retrà homenatge este dimarts a la vesprada al Pare Jaume Pons i Vallés amb un acte _in memoriam_ que se celebrarà en el Teatre Begoña del Port de Sagunt (carrer Progrés, 38) a partir de les 18.00 hores. L'acte està organitzat per la delegació de Cultura de l'Ajuntament de Sagunt en col·laboració amb Vicent López i Borràs, que és el promotor de la causa en record del Padre Jaime.

L'esdeveniment en memòria del religiós comptarà amb la participació i intervenció de l'alcalde de Sagunt, Darío Moreno; la regidora de Cultura, Asun Moll; i de Vicent López i Borràs, que en la primera part de la cerimònia glossaran la figura, vida i obra del sacerdot.

A continuació, la Coral San José oferirà un recital de tres peces en què s'interpretarà _Vós sou, Senyor_, _Dime_ i el _Padre Nuestro_. Els honors conclouran amb una ofrena floral davant el bust que s'ha alçat en la seua memòria.

L'assistència a l'acte serà lliure gratuïta per a tota la ciutadania fins a completar l'aforament de la sala.

![](/media/nqaf2kqf/padre-jaime.jpg?width=757&height=791)

*   [](http://www.facebook.com/sharer.php?u=https://aytosagunto.es/va/actualitat/sagunt-homenatjara-esta-vesprada-al-padre-jaime/ "Facebook")
*   [](http://twitter.com/share?url=https://aytosagunto.es/va/actualitat/sagunt-homenatjara-esta-vesprada-al-padre-jaime/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-homenatjara-esta-vesprada-al-padre-jaime/ "Linked In")
*   [](mailto:?body=https://aytosagunto.es/va/actualitat/sagunt-homenatjara-esta-vesprada-al-padre-jaime/)